laion/Wikipedia-Exotic huggingface dataset:
שדר (כוכב)

שֶדָר (בערבית: صدر - סאדר - "בית החזה" נקרא לפעמים גם שדיר או שאדר) או α בקסיופאה הוא בדרך כלל הכוכב הבהיר ביותר בקבוצת הכוכבים קסיופאה, אך הכוכב המשתנה γ בקסיופאה עולה עליו בבהירותו מדי פעם. הכוכב נמצא בתחתית האסטריזם בצורת האות W שמהווה את החלק הבולט של קבוצת הכוכבים. שדר הוא ענק כתום מסוג ספקטרלי K0 III, מסתו אינה ידועה בוודאות, אך מעוצמת ההארה היא מוערכת בכ-4–5 מסות שמש, רדיוסו כ-42 רדיוסי שמש - כמחצית מרדיוס המסלול של כוכב חמה, טמפרטורת פניו כ-4,700 קלווין והוא מאיר בעוצמה של פי 535 מעוצמת ההארה של השמש באור נראה, אך בשל טמפרטורת פניו הנמוכה יחסית חלק משמעותי מקרינתו היא בתחום התת-אדום. זהו אחד הכוכבים הבודדים שהצליחו לצפות בו באופן ישיר בהתעממות השוליים - תופעה אופטית שבה שולי הכוכב נראים עמומים יותר ממרכזו. בשנת 1867 דווח שבהירות נראיתו של שגר משתנה בין דרגות בהירות 2.2 ו-2.8 באופן בלתי סדיר ובשל כך הכוכב מופיע ככוכב משתנה ברשימות שונות, אך תצפיות לאורך המאה ה-20 לא גילו כל השתנות משמעותית בבהירותו והסיבה לתוצאות החריגות במאה ה-19 אינה ידועה. שדר באתר של ג'ים קלר שדר, בבסיס הנתונים SIMBAD לגרמי שמיים אסטרונומיים SIMBAD: Schedar A. R. Hajian, J. T. Armstrong, C. A. Hummel, J. A. Benson, D. Mozurkewich, T. A. Pauls, D. J. Hutter, N. M. Elias, K. J. Johnston, Rickard & N. M. White: Direct Confirmation of Stellar Limb Darkening with the Navy Prototype Optical Interferometer, The Astrophysical Journal, Vol. 496, Iss. 1, p. 488 (1998) על פי קוטר זוויתי ומרחק R. G. Gratton: Studies on the spectra of K-giants. III - Carbon, nitrogen, and oxygen abundances, Astronomy & Astrophysics, vol. 148, no. 1, p. 109 (1985) W. R. Birt: Variability of α Cassiopeiæ, Astronomical register, vol. 5, p.138 (1867) S. J. George, I. R. Stevens & S. A. Spreckley: Is Shedir Variable?
אוטוביאנקי פרימולה

אוטוביאנקי פרימולה (באיטלקית: Autobianchi Primula) היא מכונית סופרמיני מתוצרת יצרנית כלי הרכב האיטלקית אוטוביאנקי אשר יוצרה בין השנים 1964–1970. מנוע דגם ה"אוטוביאנקי פרימולה" נלקח מפיאט 1100 דגם D (בין השנים 1964–1968), ומשנת 1968 המנוע נלקח מפיאט 124. לדגם הייתה הנעה קדמית (עבור פיאט זה היה הדגם הראשון מסוג זה), מנוע רוחבי, מצמד הידראולי, ארבעה בלמי דיסק וכן דלת אחורית (בדגמי 3 דלתות האצ'בק - היו שתי דלתות נוסעים ודלת מטען). בשנת 1969 התחילה חברת אוטוביאנקי לייצר את דגם הסופרמיני "אוטוביאנקי A112", ואת דגם הסדאן אוטוביאנקי A111. ב-1969 הועברה אוטוביאנקי לחטיבת לנצ'יה של פיאט. אוטוביאנקי פרימולה זכתה במקום השני, בתחרות מכונית השנה באירופה לשנת 1965. 3 דלתות - הצ'בק 4 דלתות - סלון 5 דלתות - הצ'בק 2 דלתות - קופה 1200 Coupé 1400 Coupé S Autobianchi Primula (באיטלקית) מדיה וקבצים בנושא אוטוביאנקי פרימולה בוויקישיתוף אוטוביאנקי פרימולה, סרטון באתר יוטיוב
אוטוביאנקי סטאלינה

אוטוביאנקי סטלינה (באיטלקית: Autobianchi Stellina) היא מכונית ספורט קטנה, 2 מושבים, מתוצרת יצרנית כלי הרכב האיטלקית אוטוביאנקי אשר יוצרה בין השנים 1963–1965. סך הכול יוצרו 502 יחידות. ב-1968 השתלטה חברת פיאט לחלוטין על חברת אוטוביאנקי. ב-1969 הועברה אוטוביאנקי לחטיבת לנצ'יה של פיאט. קבריולה - (spyder), (Roadster) גג פח - קבוע spyder (דגם עיקרי) Stellina 800 סדרה ראשונה - יוצרו 343 יחידות סדרה שנייה - יוצרו 159 יחידות אוטוביאנקי סטאלינה אוטוביאנקי סטאלינה 800 אוטוביאנקי פיאט אוטוביאנקי ביאנקינה אוטוביאנקי Visconteo אוטוביאנקי A112 אוטוביאנקי פרימולה אוטוביאנקי ג'רדיניירה אוטוביאנקי A111 אוטוביאנקי Y10 מדיה וקבצים בנושא אוטוביאנקי סטאלינה בוויקישיתוף
ג'ון דייוויס (קצין)

ג'ון מ. דייוויס (באנגלית: Jon M. Davis) הוא קצין אמריקאי בדימוס בדרגת לוטננט גנרל, בתפקידו האחרון שירת כסגן מפקד לענייני תעופה של חיל הנחתים. דייוויס נולד באורצ'רד פארק שבמדינת ניו יורק. למד לתואר ראשון בקולג' אלגייני שבפנסילבניה והצטרף לתוכנית הכשרת מפקדי המחלקות של חיל הנחתים. תחילה היה בתוכנית לקציני חי"ר אך בשנתו האחרונה בקולג' הועבר לתוכנית הכשרת קציני תעופה. סיים קורס טיס בספטמבר 1982 ושובץ בטייסת 203 להכשרה על מטוסי ‏AV-8A הרייר. שירת כטיס הרייר בטייסת 231, כמדריך טיסה בטייסת 203 וקצין מבצעים בטייסת 223. בשנים 1988–1991 שירת בחיל האוויר המלכותי במסגרת תוכנית חילופי קצינים, הוא עבר אימונים באנגליה והוצב בגוטרסלו שבגרמניה בטייסת 3 של חיל האוויר המלכותי. בשנים 1991–1994 שירת כמדריך בטייסת האימונים הראשונה של פיקוד האימונים וההדרכה של חיל הנחתים באריזונה. בשנים 1998–2000 פיקד על טייסת 223. במהלך מלחמת עיראק שירת כעוזר קצין אג"ם של כנף הנחתים השלישית. ב-2003 מונה לסגן מפקד טייסת האימונים הראשונה וב-2004 מונה למפקדה. במהלך שירותו בתפקיד זה הוצב בעיראק כמפקד גף בכנף הנחתים השלישית. בשנים 2006–2008 שירת כסגן מפקד המפקדה המשותפת ללוחמת רשת בפיקוד האסטרטגי של ארצות הברית. ב-2008 מונה לעוזר הסגן לענייני תעופה במטה חיל הנחתים. ביולי 2010 מונה למפקד כנף הנחתים השנייה שהשתתפה במלחמת אפגניסטן. במאי 2012 קודם לדרגת לוטננט גנרל ומונה לסגן מפקד פיקוד הסייבר של ארצות הברית. ביולי 2014 מונה לסגן מפקד לענייני תעופה במטה חיל הנחתים ושירת בתפקיד עד 2017 כאשר הוחלף על ידי סטיבן רודר. במהלך שירותו רשם למעלה מ-4,500 שעות טיסה על מטוסי AV-8A הרייר, נורת'רופ F-5, ו-F/A-18 הורנט. כמו כן שימש טייס משנה במגוון מסוקי חיל הנחתים ובמטוסי התדלוק של החיל. הוא עוטר במדליית השירות המצוין של המודיעין הלאומי, פעמיים בלגיון ההצטיינות, פעמיים במדליית השירות העילאי של מחלקת ההגנה ושלוש פעמים במדליית השירות הראוי לשבח. דייוויס בעל תואר שני מאוניברסיטת חיל הנחתים ותואר שני במדיניות ציבורית בינלאומית מאוניברסיטת ג'ונס הופקינס. הוא נשוי לקרול והם הורים לשני בנים שמשרתים גם הם בחיל הנחתים. מדיה וקבצים בנושא ג'ון דייוויס בוויקישיתוף ביוגרפיה באתר חיל הנחתים New commanding general shares priorities for 2nd Marine Aircraft Wing, אתר חיל הנחתים, 19 באוגוסט 2010
ישראל קליי

הרב ישראל (אדוארד) קליי (בגרמנית: Eduard Israel Kley; ‏10 ביוני 1789 - 4 באוקטובר 1867) היה מחלוצי הזרם הרפורמי ביהדות. ממייסדי ההיכל בהמבורג, בית הכנסת הרפורמי הקהילתי הראשון, ממחברי סידור התפילה הרפורמי הראשון ומחבר קטכיזם ("מדריך אמונה") ללימוד עיקרי היהדות. נולד בשלזיה ולמד באוניברסיטת ברלין אצל יוהאן גוטליב פיכטה ופרידריך שליירמאכר. קליי היה דרשן בבית הכנסת הפרטי של ישראל יעקבסון בבית אמליה בר בברלין לפני שעבר להמבורג בסביבות 1817 על מנת לנהל את בית הספר היהודי המקומי. שם חבר לשלמה זלמן (גוטהולד) סלומון, נפתלי פרנקפורטר, יצחק זעקיל פרנקל ומאיר ישראל ברסלאו להקמת היכל תפילה קהילתי ("טמפל") רפורמי ראשון (בשמו הרשמי בגרמנית: Neuer Israelitischer Tempel, "בית-התפילה החדש לבני ישראל"). השינויים העיקריים שהוכנסו בסדרי בית הכנסת היו נגינת עוגב (על ידי גוי) בשבת, קריאת קטעי תפילה בגרמנית, השמטת קטעים שהזכירו את התקווה לשוב לציון כדי לחדש את עבודת הקורבנות בבית המקדש, ביטול טקס בר מצווה ועריכת טקס קונפירמציה לבנים ולבנות במקומו. עם זאת התקיימה בבית הכנסת עזרת נשים נפרדת. על-אף שמקימי בית הכנסת הקפידו על כך שאינם סותרים יסודות הלכתיים אלא מנהגים בלבד, עורר ה"טמפל" מיד התנגדות עזה, בעיקר בשל נוסח התפילה שלו. דייני העיר אסרו על כניסה אליו וגייסו רבנים מכל אירופה לעזרתם. למרות הפניות לרשויות ומכתבי החרם, עמד בית-הכנסת על מקומו. הוא משך קהל גדול של צעירים, בעיקר מקרב הנשים שאך מעט מהן ידעו די עברית כדי להבין את התפילות הישנות. קליי וסלומון שימשו כדרשנים, ויהודי ספרדי מאמסטרדם בשם דוד מלדולה מילא את תפקיד הש"ץ והבעל קורא. קליי פעל כדרשן עד 1840 ולימד עד 1856. מיכאל מאיר, בין מסורת לקדמה – תולדות תנועת הרפורמה ביהדות, מרכז זלמן שזר לתולדות ישראל. מדיה וקבצים בנושא ישראל קליי בוויקישיתוף איזידור זינגר, ‏"קליי, ישראל", במהדורת 1901–1906 של האנציקלופדיה היהודית (באנגלית)
גוטהולד סלומון

שלמה זלמן בן ליפמן הלוי [גוטהולד] סלומון (גרמנית: Gotthold Salomon; ‏1 בנובמבר 1784 – 17 בנובמבר 1862 היה מחלוצי הזרם הרפורמי ביהדות. ממייסדי ההיכל בהמבורג, בית הכנסת הרפורמי הראשון, דרשן ואיש ציבור, מתרגם התנ"ך לגרמנית. חבר האגודה לתרבות ולמדע של היהודים. לימד בבית-הספר היהודי החופשי בדסאו (Herzogliche Franzschule), לצידו של דוד בן משה פרנקל והיה כותב ועורך בכתב העת "שולמית". ב-1818 עבר להמבורג, שם חבר לישראל קליי, נפתלי פרנקפורטר, יצחק זעקיל פרנקל ומאיר ישראל ברסלאו להקמת "ק"ק בית חדש" (בשמו הגרמני: Neuer Israelitischer Tempel, "בית-התפילה החדש לבני ישראל"). השינויים העיקריים שהוכנסו בסדרי בית הכנסת היו נגינת עוגב (על ידי גוי) בשבת, קריאת קטעי תפילה בגרמנית, השמטה זהירה של קטעים שהזכירו את התקווה לשוב לציון כדי לחדש את עבודת הקורבנות בבית המקדש, ביטול טקס בר מצווה ועריכת טקס קונפירמציה לבנים ולבנות במקומו. התקיימה בבית הכנסת עזרת נשים נפרדת. על-אף שמקימי בית הכנסת הקפידו על כך שאינם סותרים יסודות הלכתיים אלא מנהגים בלבד, יצירת מניין נפרד פגעה בשליטת ראשי הקהל ומחיקת היסודות המשיחיים חרגה מעבר להלכה אל עיקרי האמונה. "בית חדש" עורר מיד התנגדות עזה. דייני העיר אסרו על כניסה אליו וגייסו רבנים מכל אירופה לעזרתם. למרות הפניות לרשויות ומכתבי החרם, עמד בית-הכנסת על מקומו. הוא משך קהל גדול של צעירים, בעיקר מקרב הנשים שאך מעט מהן ידעו די עברית כדי להבין את התפילות בעברית. קליי וסלומון שימשו כדרשנים, ויהודי ספרדי מאמסטרדם בשם דוד מלדולה מילא את תפקיד הש"ץ והבעל קורא כשהוא משתמש בהברה ספרדית. זו נחשבה אסתטית יותר בתקופה בה ניסו האשכנזים בגרמניה להתרחק מזיהויים עם יהדות מזרח אירופה. ב-1837 פרסם תרגום לגרמנית של התנ"ך בשם Deutsche Volks- und Schulbibel für Israeliten יחד עם יצחק מנהיימר ובמימונו של הבנקאי סלומון היינה. ב-1848 נבחר כציר ללנדטאג (בית הנבחרים) של המבורג. סלומון הרבה לנסוע ולשאת דרשות בין היתר בלונדון, פרנקפורט, וינה ופראג. ב-1844 השתתף בועידת בראונשווייג, בה התכנסו נציגים מכל גרמניה על מנת ליזום שינויים בנוהג הדתי, ועידה שהניחה את היסוד ליהדות הרפורמית כזרם כללי. מיכאל מאיר, בין מסורת לקדמה – תולדות תנועת הרפורמה ביהדות, מרכז זלמן שזר לתולדות ישראל. מדיה וקבצים בנושא גוטהולד סלומון בוויקישיתוף רשומה ב-CERL Thesaurus איזידור זינגר, ‏"סלומון, גוטהולד", במהדורת 1901–1906 של האנציקלופדיה היהודית (באנגלית) גוטהולד סלומון (1784-1862), דף שער בספרייה הלאומית
מויז'ש פרסבורגר

מויז'ש פרסבורגר (בפולנית: Mojżesz Presburger; ‏ 27 בדצמבר 1904 – 1943?) היה מתמטיקאי יהודי-פולני, לוגיקאי ופילוסוף. היה תלמידו של אלפרד טרסקי. ידוע בשל המצאת אריתמטיקת פרסבורגר כסטודנט בשנת 1929. אריתמטיקת פרסבורגר היא מערכת אקסיומות מסדר ראשון של המספרים הטבעיים עם פעולת חיבור בלבד (אך ללא כפל). פרסבורגר הוכיח שהמערכת היא עקבית, שלמה, וכריעה. נולד בוורשה ב-27 בדצמבר 1904 ונספה בשואה, כנראה בשנת 1943. בשנת 2010, החלה האגודה האירופאית לתאוריה של מדעי המחשב להעניק מדי שנה את פרס פרסבורגר על תרומה יוצאת דופן למדעי המחשב התאורטיים של מדען צעיר (או במקרים יוצאי דופן למספר מדענים צעירים). מדיה וקבצים בנושא מויז'ש פרסבורגר בוויקישיתוף מסמכים מחייו של פרסבורגר דף עד על פרסבורגר באתר יד ושם מאמרו של פרסבורגר על אריתמטיקת פרסבורגר, מתורגם לאנגלית ומוער
ערן דורון

האם התכוונתם ל... ערן דורון (ראש מועצה אזורית) – ראש המועצה האזורית רמת הנגב ערן דורון (שחיין) – שחיין ישראלי, אלוף ישראל בשחייה במשחה ל-100 מטר חזה דורון ערן
חנן חסיד

חנן חסיד (1930 – 16 ביוני 2022) היה איש ציבור שכיהן כמזכיר, חבר וגזבר מושב ניר בנים וראש המועצה האזורית באר טוביה בשנים 1976–2004. חסיד נולד בראשון לציון. שירת בגדוד החמישי בחטיבת הראל במלחמת העצמאות כחבלן. בין היתר נטל חלק במבצע חורב בקרבות על כיבוש עוג'ה אל חפיר, קוסיימה והניסיון הכושל לכיבוש צומת רפיח. לאחר שחרורו מצה"ל החל לגדל ירקות עם אחיו במושב חרות. לאחר כשנתיים התיישב עם גרעין בני מושבים בצור מעון (קיבוץ שננטש המצוי כיום ליד ניר עוז) במטרה להקים מושב, אך עקב דחיית הגעת צינור מים למושב על ידי המוסדות המיישבים, החליטו המתיישבים לייסד את מושב ניר בנים ועלו על הקרקע במושב החדש ב-1955. ב-1976 נבחר חסיד כראש המועצה האזורית באר טוביה. במהלך רוב כהונתו של חסיד כראש מועצה, היישובים שבמועצה והמועצה עצמה זכו לשגשוג כלכלי. אולם לקראת סוף 28 שנות הכהונה, התגלע משבר כלכלי. השגשוג היה בזכות הצלחת היישובים וההצלחה בגביית ארנונה.[דרוש מקור] המשבר הגיע לנוכח תוכניות שתוכננו על פי צפי הכנסות, שלא לקחו בחשבון אפשרות לירידה בהכנסות, בגלל פרוץ האינתיפאדה השנייה.[דרוש מקור] בנוסף לזה, התוכניות לא לקחו בחשבון את העלות האמיתית של הפיתוח אלא עלות נמוכה בהרבה מהעלות הריאלית. בנוסף, גם ההוצאות השוטפות של המועצה גדלו. חסיד נפטר ב-16 ביוני 2022. חנן חסיד, באתר הפלמ"ח יום הולדתו ה–86 של חנן חסיד, אתר מועצת באר טוביה טובה דדון, באר טוביה: נעצרו 2 אזרחים שהתפרעו בבניין המועצה, באתר ynet, 20 בינואר 2003 מחירות להגשמה סיפורו של חנן חסיד, ראיון באתר יוטיוב חנן חסיד - יו"ר מועצת באר טוביה, דבר, 7 בספטמבר 1976 מועצה אזורית - באר טוביה, מעריב, 17 בנובמבר 1987 יובל אזולאי, קסטינה ראתה ימים יפים יותר, באתר הארץ, 26 בספטמבר 2004 אלדה נתנאל, הלך לעולמו חנן חסיד תושב ניר בנים וראש המועצה לשעבר של באר טוביה, באתר יישובניק נט, ‏16 ביוני 2022
ישראל נגריס

ישראל נגריס (31 במאי 1927 - 18 בדצמבר 2005) היה רופא מומחה לטיפול במיתרי הקול, אשר התפרסם כרופאם של זמרים ושחקנים. נגריס נולד בקאונאס (קובנה), שבליטא. בין 1933 ל-1942 למד בגימנסיה ע"ש שלום עליכם בקאונאס. בין 1936 ל-1941 למד גם נגינה בכינור בקונסרבטוריון שבעיר. בזמן מלחמת העולם השנייה, נמלטה משפחתו לקזחסטן, שם סיים את חוק לימודיו. ב-1945 נרשם ללימודי רפואה באוניברסיטת קאונאס. במקביל ללימודי הרפואה, למד גם לימודי מוזיקה ומשחק. לאחר שסיים ב-1950, התמחה בפוניאטריה באופרת בולשוי במוסקבה (1951) ובאופרת קירוב בלנינגרד (סנקט פטרבורג) (ב-1952). ב-1953 החל לעבוד בבית חולים בקאונאס, במקביל לעבודה באוניברסיטה כמרצה. ב-1955 החל בלימודי פילוסופיה באוניברסיטה שבעיר, אותם סיים ב-1958. נגריס עמד בראש מחלקה פוניאטרית בבית חולים בקאונאס, ואחר כך מונה כמנהל בית החולים. ב-1960 עלה לארץ ועבד כמנתח אף אוזן גרון, תחילה במסגרת קופת חולים ומ-1962 כרופא עצמאי. נגריס המשיך לפתח את מומחיותו, וקנה לעצמו שם עולמי בתחום הפוניאטריה. ב-1964 עד 1967 הרצה באוניברסיטת זאגרב (אז ביוגוסלביה, כיום בקרואטיה). הוא סיים את עבודתו עם ניתוק היחסים הדיפלומטיים בין יוגוסלביה לישראל אחרי מלחמת ששת הימים. ב-1968, 1982 וב-1989 עבר התמחויות נוספות (בטוקיו, בארצות הברית, ובארלנגן, גרמניה, בהתאמה). מ-1983 היה מרצה אורח לפוניאטריה בבית הספר הגבוה לזימרה ומשחק בווינה. ב-1993 קיבל תואר פרופסור מאוניברסיטת קייב. נגריס גם הרצה באוניברסיטת בר-אילן. נגריס פיתח תרופה נגד צרידות, אשר נרשמה כפטנט על שמו ב-1989. התרופה התקבלה על ידי ה-FDA ב-1991. חיבר ספר על מבנה הקול וצורת דיבור נכונה בשם הכל על הקול (הוצאת ידיעות אחרונות, ספרי חמד 1998). בין מטופליו היו אמנים מפורסמים כגון מדונה ומייקל ג'קסון (בעת ביקורם בארץ), ירדנה ארזי, חנה לסלאו, וצביקה פיק; חזנים כדודו פישר ובן ציון מילר, ופוליטיקאים כיצחק רבין וביל קלינטון. נגריס נפטר בתל אביב ב-18 בדצמבר 2005. הותיר אחריו אישה, חיה, ושלושה בנים (בני, עדי ורואי). בנו, פרופסור בני נגריס, אף הוא מומחה לבעיות במיתרי הקול. מרב יודילוביץ', נפטר "הרופא של האמנים" פרופ' ישראל נגריס, באתר ynet, 19 בדצמבר 2005
ויקיפדיה הארמנית

ויקיפדיה הארמנית (בארמנית: Հայերեն Վիքիպեդիա) היא הגרסה בשפה הארמנית של ויקיפדיה. היא נוצרה בפברואר 2003, אולם התחילה להתפתח בשנת 2005. שמה שונה ב-5 ביולי 2012. ב-2 בדצמבר 2013 הגיע האתר ל-200,000 ערכים. נכון ל-11 באוקטובר 2024 ישנם בוויקיפדיה הארמנית 313,136 ערכים ו-384 משתמשים פעילים. השפה הארמנית היא בעיקרה הניב הארמני המזרחי. עם זאת, ויקיפדיה הארמנית מכילה גם תוכן בניב הארמני המערבי, אשר מדובר בעיקר בקרב ארמנים גולים ממדינתם. לערכים מסוימים בוויקיפדיה הארמנית יש גרסאות נפרדות בניבים השונים. במקרים אלו, גרסת הניב המשני של הערכים ממוקמת בפינה הימנית העליונה של הערך בניב העיקרי. ב-24 במרץ 2014 השיקו ביחד קרן ויקימדיה הארמנית ומערכת התוכנית "הגורם האנושי" (ארמנית: «Մարդկային գործոն») את קמפיין "ערך מאת כל ארמני" (מילולית: ארמני אחד, ערך אחד; ארמנית: «Մեկ հայ՝ մեկ հոդված»), והקמפיין הועלה בכמה תחנות טלוויזיה ארמניות. מטרת הקמפיין הייתה להגדיל את ערכיה של ויקיפדיה הארמנית בכמות ובאיכות. בנוסף להרחבת הנוכחות של דוברי ארמנית בוויקיפדיה, המטרה הייתה להעלות את הרמה של כל ערכים כדי שיסקרו את ההיסטוריה העשירה של העם הארמני, לצד מקומם של הארמנים בעולם היום. מארגני הפרויקט קיוו לפגישות בין נציגי מדע, אמנות ותרבות, במטרה להכיר אותם עם מסורת הוויקי ולגרום להם לתרום לפיתוח ויקיפדיה הארמנית. הקמפיין הושק בתוכנית "הגורם האנושי" בתאריך 24 במרץ 2014 בטלוויזיה הארמנית, ובעקבותיה הופץ גם בערוצי מדיה נוספים. מסיבת עיתונאים על הקמפיין נערכה ב-27 במרץ 2014. ביולי 2014 דיווחה רשת BBC News כי בעקבות הקמפיין שנערך עקפה ויקיפדיה הארמנית מספר ויקיפדיות בשפות המדוברות במדינות סמוכות במספר הערכים שלה: בשעה שבוויקיפדיה הארמנית היו יותר מ-125,000 דפים, בוויקיפדיה האזרית היו כ-102,000 דפים ובוויקיפדיה הגאורגית כ-84,000 דפים.[דרוש מקור] הקמפיין נתמך גם על ידי ממשלת ארמניה. שר החינוך הארמני ארמן אשותיאן הצהיר בפומבי כי "ערך מאת כל ארמני – אני בהחלט עושה את זה ואני מאמין שגם אתה". שר הביטחון הארמני סיראן אוהניאן הודיע כי הוא יצר ערך על צבא ארמניה. אתר האינטרנט הרשמי של ויקיפדיה הארמנית סדר יצירת הוויקיפדיות, ויקימדיה דיון בעניין שינוי השם, באתר ויקיפדיה הארמנית (בארמנית) ויקיפדיה שוקלת אפשרות לשינוי שמה, באתר סוכנות הידיעות הארמנית, ‏13 בפברואר 2012 (בארמנית) All Wikipedias ordered by number of articles. תוכן מסיבת העיתונאים באתר ויקימדיה (בארמנית) (ארכיון האינטרנט) ארמניה: אזרחים דחקו בכל אחד לכתוב בוויקיפדיה, באתר BBC, ‏31-07-2014 (באנגלית) הארמנים התבקשו לכתוב ערכים בוויקיפדיה על התרבות הארמנית, באתר הגרדיאן, ‏01-08-2014 (באנגלית) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
דראג

האם התכוונתם ל... דראג (לבוש) – כינוי סלנג ללבישת ביגוד בעל משמעות סמלית כלשהי, אך לרוב מתייחס ללבישת ביגוד המזוהה עם התפקיד המגדרי ההפוך למינו של המתלבש דמות דראג – דמות בידורית המגולמת על ידי בדרן בלבוש דראג דראג קווין דראג קינג מרוץ דראג – סוג של מרוץ מכוניות (Drag racing) ויץ' האוס – ז'אנר מוזיקלי
אוקסה פולוק

אוקסה פולוק (באנגלית: Oksa Pollock) היא סדרת ספרי פנטזיה לבני נוער שנכתבה על ידי הסופרות סנדרין וולף ואן פלישוטה. הסדרה כוללת שישה ספרים. הסדרה עוסקת בחייה והתבגרותה של הנערה אוקסה פולוק וחבורת האנילימילים לאחר שאוקסה גילתה שהיא לא ילדה רגילה אלא ילדה עם כוחות מיוחדים שקיבלה אותם בזכות סבתה דרגומירה שהגיעה מאדפיה, עולם בלתי נראה החבוי אי שם על פני כדור הארץ. סבתה של אוקסה ברחה מאדפיה עם כמה חברים ומשפחה לאחר שאוציוס הבוגדן השתלט על אדפיה והפך לעריץ אכזר אוקסה נאבקת לאורך הסדרה באויבים מאדפיה (בוגדניים) בניהם היה אורטון בנו של אוציוס שיצא מאדפיה יחד עם דרגומירה לאחר שהתחזה לאחד מהם. אוקסה מגלה במהלך הסדרה את כוחותיה ולומדת להשתמש ולשלוט בהם, בנוסף אוקסה מגלה שהיא התקווה האחרונה של אדפיה ושהיא היחידה שיכולה להציל ולהחזיר את השלטון למשפחתה ולהיות הנשגבת החדשה של אדפיה. אוקסה - בתם של פאבל ומארי פולוק, נכדתה של דרגומירה והתקווה האחרונה של אדפיה פאבל - אביה של אוקסה, בנה של דרגומירה, בעלה של מארי ורוצה שאוקסה תחייה חיים רגילים דרגומירה - סבתא של אוקסה, אמו של פאבל והנשגבת של אדפיה אורטון - בנו של אוציוס והבוגדן העריץ של אדפיה טוגדואל - היה בפנימי וחברה של אוקסה לבסוף גם בן זוגה גוס - היה בחוצי וחברה הטוב ביותר של אוקסה מאז הילדות אבאקום "איש הפיה" - המגן של הנשגבות אוציוס - הבוגדן הראשון של אדפיה ואביו של אורטון מארי - אמה של אוקסה, לא ידעה על אדפיה קוקה - בת דודה של טוגדאול, לא אוהבת את טוגדאול ואוקסה ליאומידו - אח של דרגומירה, יצא עם דרגומירה מאדפיה ומאז שומר עליה אוקסה פולוק: התקווה האחרונה (יצא לאור בארץ בשנת 2010 The Last Hope) אוקסה פולוק: יער התועים (יצא לאור בארץ בשנת 2010 the Stray Forest) אוקסה פולוק: הלב של שני העולמות (יצא לאור בארץ בשנת 2011 The heart of both worlds) אוקסה פולוק: הקרב על מגדל הזכוכית (יצא לאור בארץ בשנת 2012 the Battle of the Glass Tower) אוקסה פולוק: שלטון הבוגדים (יצא לאור בארץ בשנת 2012 the rule of the treacherous) אוקסה פולוק: האמת הסופית (יצא לאור בארץ בשנת 2013 The ultimate truth) אתר האינטרנט הרשמי של אוקסה פולוק (בצרפתית)
Strings (פקודה)

strings (מילולית: מחרוזות) היא פקודה במערכות ההפעלה יוניקס המאתרת ומדפיסה מחרוזות טקסט המוטבעות בקבצים בינאריים, קובצי הרצה, תמונות וקובצי Dump. הפקודה מקבלת קלט (קובץ נתונים אחד או יותר) ומחפשת בה רצף של מחרוזות ותווים גלויים, במידה ומצאה רצף תווים הגיוני תציג אותו על המסך. כל מחרוזת תופיע בשורה נפרדת. פקודה זו היא חלק מחבילת גנו בינארי הנקראת Binutils והייתה זמינה במערכות הפעלה לינוקס בלבד. בשלב מאוחר יותר שולבה באופן רשמי גם בגרסאות השונות של מערכת ההפעלה חלונות, מבית מיקרוסופט. השימוש הסטנדרטי בפקודת strings, בסביבת יוניקס, יתבצע כדלקמן: strings [file...] ניתן לשלב ערכים נוספים: strings -n number: קביעת אורך מחרוזת (אורך ברירת המחדל הוא 4 תווים). strings -a: יסרוק את כל הקובץ. strings -v: יציג גרסה. strings -f: תבנית. man strings - יציג את ספר הוראות של פקודה זו. השימוש בערכים הנוספים, בסביבת יוניקס, יתבצע כדלקמן: strings [-a][-t format][-n number][file...] רשימת פקודות יוניקס (באנגלית) רשימת פקודות CMD (באנגלית)
מאיר דוד לוונשטיין

מאיר דוד לוונשטיין (1 ביוני 1904 – 15 באוגוסט 1995) היה חבר הכנסת מטעם אגודת ישראל. מחותמי מגילת העצמאות. לוונשטיין היה בנו של הרב טוביה לוונשטיין, רבה של ציריך. הוא למד בבית-הספר למסחר בציריך ובבית-המדרש לרבנים על-שם הרב י"צ דינר באמסטרדם. היה יושב ראש צעירי אגודת ישראל באירופה. בשנת 1934 עלה לארץ ישראל והיה פעיל באגודת ישראל. הוא צורף למועצת העם כנציג אגודת ישראל והיה מחותמי מגילת העצמאות. לאחר הקמת מועצת המדינה הזמנית היה חבר גם בה, ובמסגרת זאת היה חבר בוועדה לגיבוש חוקה זמנית בספטמבר 1948. הוא נבחר לכנסת הראשונה ברשימת החזית הדתית המאוחדת. היה ממתנגדיו של הרב לוין ובסוף שנת 1950 חבר לאליהו כי טוב בדרישה לכינוס ועידה ארצית של אגודת ישראל נגד ההתנהלות של הנהגת אגודת ישראל, בין השאר בטענות על בזבוז כספים על עיתון המודיע. המהלך לא צלח, ולוינשטיין וחבריו הורחקו מהמפלגה. הקים את לשכת המסחר שווייץ - ישראל. לאחר שפרש מהחיים הפוליטיים עסק בייבוא מכונות אריגה. נולדו לו שישה ילדים. אחד מהם, שלמה, בוגר ישיבת פוניבז', שירת בנח"ל המוצנח. הוא נהרג בקרב המיתלה בשנת 1956 ונקבר בבית הקברות זיכרון מאיר, עם מצבה צה"לית, קרוב לקברו של החזון איש. מאוחר יותר נקברו לצדו אמו ואביו, ר' מאיר דוד. נכדיו הם הרב שלמה לוונשטיין ואברהם ישעיהו לוונשטיין, הנשוי לבמאית, המפיקה והיוצרת יעל לוונשטיין. מאיר דוד לוונשטיין, באתר הכנסת מאיר דוד לוונשטיין, באתר כנסת פתוחה עדות נכדו שלמה במגזין תל אביב משלחת אגודת ישראל, הַבֹּקֶר, 7 באוגוסט 1942 חוקת ישראל תתבסס על המסורת במידה רבה, הצופה, 27 בספטמבר 1948 נסיון פוטש במרכז אגו"י, הצופה, 1 בינואר 1951 נסיון למרד במרכז אגודת ישראל, דבר, 2 בינואר 1951 ופילוג בלתי נמנע בשורות אגודת ישראל, חרות, 27 במרץ 1951 מהחלטות ועידת אגודת ישראל, דבר, 12 באפריל 1951 הסמל לוונשטין הי"ד לקבורה בזכרון מאיר, חרות, 6 בנובמבר 1957 שמעון כהן, נשכח סיפורו של הצנחן החרדי, באתר ערוץ 7, 21 בספטמבר 2016 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
This Is What You Came For

"This Is What You Came For" (בעברית: "בשביל זה באת") הוא שיר של הדיג'יי הסקוטי קלווין האריס בהשתתפות הזמרת הברבדית ריהאנה. השיר יצא לאור ב-29 באפריל 2016, תחת חסותן של חברות התקליטים קולומביה, סוני, ווסטבורי רוד רקורדס. ריהאנה והאריס שיתפו פעולה קודם לכן באלבום האולפן השישי שלה, Talk That Talk בשירים "Where Have You Been" ו-"We Found Love". השיר הגיע למקום ה-2 במצעד הבריטי ולמקום השלישי במצעד ה-בילבורד הוט 100, וזכה להצלחה רבה בעולם כאשר נכנס למצעדים רבים. בארצות הברית מכר השיר למעלה מ-4 מיליון עותקים, ובבריטניה מכר למעלה מ-1.4 מיליון עותקים. דבר אשר הופך את השיר לאחד מהשירים הנמכרים ביותר של האריס ושל ריהאנה. את השיר כתבה הזמרת (ובת זוגו לשעבר של האריס) טיילור סוויפט תחת השם העט "Nils Sjöberg". הווידאו קליפ הנלווה שיצא לשיר בוים על ידי אמיל נאוה, מרטין קופן ואלי ג'ונסון. הווידאו קליפ הועלה ליוטיוב ב-16 ביוני 2016. בווידאו קליפ יש הולוגרמה של קופסה גדולת ממדים, ובתוכה נמצאת ריהאנה, רוקדת, ושרה. לאורך כל הווידאו קליפ ניתן לראות אורות ניאון זוהרים מכל כיוון, מכוניות, ואפקטים נוספים. נכון ל-23 באוגוסט 2017, הווידאו קליפ צבר למעלה מ-1.7 מיליארד צפיות, והוא הווידאו קליפ השני הנצפה ביותר לשנת 2016. הווידאו קליפ הועלה לערוץ ה-Vevo של האריס, ולא לערוצה של ריהאנה. השיר זכה להצלחה עולמית במצעדים בכך שנכנס לחמישייה הפותחת בלמעלה מ-25 מדינות שונות, והגיע למקום הראשון בלמעלה מ-14 מדינות שונות. מידע על היצירה "This Is What You Came For" באתר מיוזיק בריינז מידע על הסינגל "This Is What You Came For" באתר מיוזיק בריינז מידע על היצירה "This Is What You Came For" באתר Discogs סרטון השיר "This Is What You Came For" באתר יוטיוב "Calvin Harris' Official Top 20 biggest singles" (באנגלית). נבדק ב-2017-08-23. Taylor Swift Wrote Ex Calvin Harris and Rihanna's Hit 'This Is What You Came For,' Her Rep Confirms, פיפל, 13 ביולי 2016 YouTube - Most Viewed Music Videos Published in 2016, kworb.net CERTIFICADOS, Pro-Música Brasil (ב־Brazilian Portuguese)
ויל גרייבס

ויליאם תומאס "ויל" גרייבס (באנגלית: William Thomas "Will" Graves, נולד ב-15 במאי 1988) הוא כדורסלן אמריקאי ששיחק לאחרונה בעמדת הסמול פורוורד בקבוצת פורטו מהליגה הפורטוגלית הראשונה. במכללה שיחק בקבוצת הכדורסל של אוניברסיטת צפון קרוליינה. הציע את עצמו לבחירה בדראפט 2011, אך לא נבחר על ידי אף קבוצה. ב-10 בפברואר 2010 חתם גרייבס באקיטה נורת'רן האפינטס היפנית, ושם התחיל את הקריירה שלו. לאחר מכן נדד בכמה קבוצות, בין השאר בבוקה ג'וניורס הארגנטינאית ובקבוצות נוספות בדרום אמריקה. לקראת עונת 2014/2015 חתם בקבוצת הכדורסל מכבי חיפה היט, עזב לחצי שנה וחזר לאחר מכן לקדנציה נוספת של עוד שנתיים. את שיא הקריירה שלו בנקודות רשם בשנה השלישית שלו במדי מכבי חיפה כאשר קלע 34 נקודות במשחק ב-27 בפברואר 2017. ב-20 באפריל באותה העונה נפצע בראשו במהלך משחק מול מכבי תל אביב וגמר את העונה. לאחר הפציעה ובפתיחת עונת הכדורסל 2017/18 חתם ויל גרייבס בשורותיה של מכבי חיפה לעונה נוספת אך לאחר חמישה מחזורים, בהם סיפק 2.4 נקודות ו-2.0 ריבאונדים ב-20.6 דקות למשחק החליטו בקבוצה להיפרד מהשחקן. בשנת 2017 החל גריבס להתאמן יחד עם הפועל חיפה ובקיץ 2018 חתם בקבוצה, באוקטובר 2018 שוחרר גריבס מהקבוצה ב-2019 חתם בפורטו מהליגה הפורטולגית עמה זכה באליפות ובגביע הסופר קאפ הפורטוגלי. מדיה וקבצים בנושא ויל גרייבס בוויקישיתוף פרופיל, באתר Sports-Reference פרופיל, באתר eurobasket כתבה על המשחק באתר הרשמי של מכבי חיפה איתן גליקמן, מכבי חיפה: וויל גרייבס סיים את העונה, באתר ynet, 21 באפריל 2017 הודעת השחרור של גריבס